wickkiey/tamil-wikipedia-chunked huggingface dataset:
# தெக்கினீசியம்(III) புரோமைடு

## இயற்பியல் பண்புகள்

Pmmn என்ற இடக்குழுவில் (a = 11.0656(2) Å, b = 5.9717(1) Å, c = 6.3870(1) Å என்ற அணிக்கோவை அளவுருக்களுடன் செஞ்சாய்சதுரப் படிகக் கட்டமைப்பில் தெக்கினீசியம்(III) புரோமைடு படிகமாகிறது.
# புனித மரியன்னை பேராலயம், திருச்சிராப்பள்ளி

**புனித மரியன்னை பேராலயம்** என்பது இந்தியாவின் தமிழ்நாடு மாநிலத்தில் திருச்சிராப்பள்ளி மாவட்டத்தின் மேலப்புதூர் புறநகர்ப் பகுதியில் அமையப் பெற்றுள்ள ஒரு கிறித்தவத் தேவாலயம் ஆகும்.
# புனித மரியன்னை பேராலயம், திருச்சிராப்பள்ளி

## அமைவிடம்

கடல் மட்டத்திலிருந்து சுமார் 99.51 மீட்டர் உயரத்தில், என்ற புவியியல் ஆள்கூறுகள் கொண்டு, திருச்சிராப்பள்ளியின் மேலப்புதூர் பகுதியில் இத்திருத்தலம் அமைந்துள்ளது.
# புனித மரியன்னை பேராலயம், திருச்சிராப்பள்ளி

## மாதா சொரூபம்

இத்திருத்தலத்திலுள்ள மாதா சொரூபமானது ரோம் நகரிலிருந்து கொண்டு வரப்பட்டு அமைக்கப்பட்டதாகும்.
# புனித மரியன்னை பேராலயம், திருச்சிராப்பள்ளி

## திருவிழா

ஒவ்வோர் ஆண்டும் பங்கு பெருவிழா இங்கு நடைபெறும். அதில் நிறைவு நிகழ்வாக மரியன்னை தேர் பவனி நடைபெறுகிறது.
# புனித மரியன்னை பேராலயம், திருச்சிராப்பள்ளி

## பழமை

சுமார் 175 ஆண்டுகள் பழமை வாய்ந்தது இத்திருத்தலம். கி. பி. 1842 ஆம் ஆண்டு இப்பேராலயம் தோற்றுவிக்கப்பட்டது.
# தெமங்கோர் அணை

**தெமங்கோர் அணை** (மலாய்: *Empangan Temenggor*; ஆங்கிலம்: *Temenggor Dam*); என்பது மலேசியா, பேராக் மாநிலத்தில், உலு பேராக் மாவட்டத்தில் *(Hulu Perak District)* கிரிக் பகுதியில் அமைந்துள்ள ஓர் அணையாகும்.  
இந்த அணை, ஈப்போவில் இருந்து வடகிழக்கே சுமார் 200 கி.மீ. தொலைவில் பேராக் ஆற்றில் அமைந்துள்ளது. அணையின் கட்டுமானத்தினால் தெமங்கோர் ஏரி ஈர்த்துக் கொள்ளப்பட்டது. ஏரியின் நடுவில் உள்ள தீவு பன்டிங் தீவு என்று அழைக்கப்படுகிறது.
# தெமங்கோர் அணை

## தெமங்கோர் ஏரி

மின்சாரத்தை உற்பத்தி செய்வதற்காக தெமங்கோர் அணை *(Temenggor Dam)* கட்டப்பட்டதன் மூலம் இந்த ஏரி உருவாக்கப்பட்டது. இந்த ஏரி உலு பேராக் மாவட்டத்தின் தலைநகரான கிரிக் நகரில் இருந்து ஏறக்குறைய 45 கி.மீ தொலைவில் அமைந்துள்ளது.  
இந்த ஏரி உலு பேராக் மாவட்டத்தின் தலைநகரான கிரிக் நகரில் இருந்து ஏறக்குறைய 45 கி.மீ தொலைவில் அமைந்துள்ளது.  
செயற்கையாக உருவாக்கப்பட்ட பன்டிங் தீவு; மற்றும் தெமங்கோர் ஏரிப் பாலம் *(Lake Temenggor Bridge)* ஆகியவை இந்த ஏரியில்தான் உள்ளன. கிழக்கு கடற்கரை விரைவுச்சாலை *(East–West Highway) (Malaysia)* இந்த ஏரிக்கு அப்பால் கடந்து செல்கிறது.
# தெமங்கோர் அணை

## மின் நிலையம்

இந்த அணையின் மூலமாக அங்கு ஒரு புனல் மின் நிலையம் உருவாக்கப்பட்டு உள்ளது. 87 மெகாவாட் திறன் கொண்ட 4 இத்தாச்சி விசையாழிகள் *(Hitachi Turbines)* மூலமாக மின் உற்பத்தி செய்யப்படுகிறது. சராசரியாக ஓர் ஆண்டிற்கு 900 மில்லியன் யூனிட் மின்னாற்றல் உற்பத்தியாகிறது. இந்த நிலையம் தெனாகா நேசனல் *(Tenaga Nasional)* மூலமாக இயக்கப்படுகிறது.
# தெமங்கோர் அணை

## மேலோட்டம்

சனவரி 1974-இல் கட்டுமானம் தொடங்கப்பட்டு 1978-ஆம் ஆண்டின் மத்தியில் நிறைவடைந்தது. முதல் மின் பகிர்மானம் அக்டோபர் 1, 1977-இல் தொடங்கப்பட்டது.
# தெமங்கோர் அணை

## தொழில்நுட்பக் குறிப்புகள்

அணையின் கூறுகள் பின்வருமாறு:  
- முதன்மை அணை
- அடித்தளத்திற்கு மேல் அதிகபட்ச உயரம் , மற்றும் முகடு நீளம் , நிரப்புதலின் அளவு 70.9 மில்லியன் கன மீட்டர்.
- முகடு உயரம் கடல் மட்டத்திலிருந்து
- நீர்த்தேக்கப் பகுதி ; மொத்த சேமிப்பு 6,050 மில்லியன் கன மீட்டர்.
- மின்னாற்றல் உட்கொள்ளும் அமைப்பு - 4 குடாக்கள்.
- நீர்க்கசிவு - கட்டுப்பாடற்றக் கசிவு
- நீர்த்தேக்கத்தின் வெள்ள மட்டத்தில் அதிகபட்ச வெளியேற்றத் திறன் 2830m3/s ஆகும். இந்த உயரத்தில் அணையில் 890 மில்லியன் கன மீட்டர் வெள்ள நீர் அல்லது 3 மாத வருட சராசரி மழைக்கு சமமான நீர் உள்ளது. இந்த நீர் ஒரு மாதத்திற்கு குறையாமல் படிப்படியாக கீழ்நிலங்களுக்கு வெளியேற்றப்படும்.
- சுரங்கக் குடைவு - 4 சுரங்கக் குடைவுகள்.
- 850&nbsp;அடி நீளம்
- சராசரி விட்டம் 5.5மீ; எஃகு விட்டங்கள்
- மின் நிலையம்
- மேற்பரப்பு மின் நிலையம்
- 87 மெகாவாட் திறன் கொண்ட 4 விசையாழிகள்
- ஓர் ஆண்டிற்கானஆற்றல் உற்பத்தி 870GWh  
தெமெங்கோர் அணை தற்போது மலேசியாவின் மூன்றாவது பெரிய அணையாகும். இந்த அணை 1979-இல் கட்டி முடிக்கப்பட்டவுடன் மிகப்பெரிய அணையாகவும்; மிகப்பெரிய நீர்மின் உற்பத்தி நிலையமாகவும் இருந்தது. அந்தச் சாதனையை 1985-இல் கென்யிர் அணை முறியடித்தது.  
இந்த அணை பேராக் ஆற்றில் வெள்ளம் ஏற்படுவதைத் தடுக்கிறது. அத்துடன் தாய்லாந்தில் உள்ள பெத்தோங் பகுதியில் இருந்து மலாயா பொதுவுடைமை கட்சியின் ஆதரவாளர்கள் மலேசியாவிற்குள் ஊடுருவதையும் தடுத்தது. அந்த வகையில் அதன் பங்கிற்காக மலேசிய வரலாற்றில் ஒரு சிறப்பு இடத்தைப் பிடித்துள்ளது.
# சிறுவள்ளூர்

**சிறுவள்ளூர்** என்பது இந்தியாவில் தமிழ்நாடு மாநிலத்தின் சென்னை மாவட்டத்திலுள்ள ஒரு புறநகர்ப் பகுதியாகும்.
# சிறுவள்ளூர்

## அமைவிடம்

கடல் மட்டத்திலிருந்து சுமார் 34.4 மீட்டர் உயரத்தில் என்ற புவியியல் ஆள்கூறுகள் கொண்டு சிறுவள்ளூர் பகுதி அமைந்துள்ளது.
# சிறுவள்ளூர்

## பிரிப்பு

கொளத்தூர் வருவாய் வட்டம் அமைவதற்கு முன்னர் அயனாவரம் வருவாய் வட்டத்தில் இருந்த எட்டு கிராமங்களில் சிறுவள்ளூர் கிராமமும் ஒன்று.  
கொளத்தூர் பகுதியைத் தலைமையிடமாகக் கொண்டு புதிதாக உருவாக்கப்பட்டுள்ள கொளத்தூர் வட்டத்தில் உள்ள வருவாய் கிராமங்களில் சிறுவள்ளூர் கிராமமும் அடங்கும்.
# சிர்க்கோனியம் இருபுரோமைடு

**சிர்க்கோனியம் இருபுரோமைடு** (*Zirconium dibromide*) என்பது ZrBr<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சிர்க்கோனியம் டைபுரோமைடு என்ற பெயராலும் இச்சேர்மம் அழைக்கப்படுகிறது.
# சிர்க்கோனியம் இருபுரோமைடு

## தயாரிப்பு

சிர்க்கோனியமும் புரோமினும் சேர்ந்து வினைபுரிவதால் சிர்க்கோனியம் இருபுரோமைடு உருவாகிறது.:  
::Zr + Br<sub>2</sub> -> ZrBr<sub>2</sub>  
550 °செல்சியசு வெப்பநிலையில் ZrBr சேர்மத்தை விகிதச் சிதைவுக்கு உட்படுத்துவதன் மூலமும் சிர்க்கோனியம் இருபுரோமைடைப் பெறலாம்.
# சிர்க்கோனியம் இருகுளோரைடு

**சிர்க்கோனியம் இருகுளோரைடு** (*Zirconium dibromide*) என்பது ZrCl<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சிர்க்கோனியம் டைகுளோரைடு என்ற பெயராலும் இச்சேர்மம் அழைக்கப்படுகிறது.
# சிர்க்கோனியம் இருகுளோரைடு

## தயாரிப்பு

சிர்க்கோனியத்தை சிர்கோனியம்(IV) குளோரைடு ஆவியுடன் சேர்த்து வினைபுரியச் செய்தால் சிர்க்கோனியம் இருகுளோரைடு உருவாகிறது.:  
::Zr + ZrCl<sub>4</sub> -> 2ZrCl<sub>2</sub>
# சிர்க்கோனியம் இருகுளோரைடு

## இயற்பியல் பண்புகள்

சிர்க்கோனியம் இருகுளோரைடு கருப்புநிறப் படிகங்களாக உருவாகிறது.
# சிர்க்கோனியம் இருபுளோரைடு

**சிர்க்கோனியம் இருபுளோரைடு** (*Zirconium difluoride*) என்பது ZrF<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சிர்க்கோனியம் டைபுளோரைடு என்ற பெயராலும் இச்சேர்மம் அழைக்கப்படுகிறது.
# சிர்க்கோனியம் இருபுளோரைடு

## தயாரிப்பு

350 பாகை செல்சியசு வெப்பநிலையில் சிர்கோனியம்(IV) புளோரைடின் மெல்லிய அடுக்குகள் மீது அணுநிலை ஐதரசனை செலுத்தி வினைபுரியச் செய்தால் சிர்க்கோனியம் இருபுளோரைடு உருவாகிறது.
# சிர்க்கோனியம் இருபுளோரைடு

## இயற்பியல் பண்புகள்

a = 0.409 நானோமீட்டர், b = 0.491 நானோமீட்டர், c = 0.656 நானோமீட்டர் என்ற அணிக்கோவை அளவுருக்களுடன் செஞ்சாய்சதுரப் படிக வடிவில் சிர்க்கோனியம் இருபுளோரைடு கருப்பு நிறத்தில் படிகமாகிறது.  
இச்சேர்மம் எளிதில் தீப்பற்றி எரிந்து சிர்க்கோனியம் ஈராக்சைடு உருவாகிறது.
# சிர்க்கோனியம் இருபுளோரைடு

## வேதிப் பண்புகள்

800 பாகை செல்சியசு வெப்பநிலைக்குச் சூடுபடுத்தினால் சிர்க்கோனியம் இருபுளோரைடு விகிதச் சிதைவுக்கு உட்படுகிறது:
::2ZrF<sub>2</sub> -> ZrF<sub>4</sub> + Zr
# வில்லியநல்லூர்

**வில்லியநல்லூர்** (*Villiyanallur*) என்பது இந்திய ஒன்றியம், தமிழ்நாட்டின், மயிலாடுதுறை மாவட்டத்தின், குத்தாலம் வட்டத்தில் அமைந்துள்ள ஒரு சிற்றூராகும்.
# வில்லியநல்லூர்

## அமைவிடம்

இந்த ஊரானது மாவட்ட தலைநகரான மயிலாடுதுறைலிருந்து 10 கிலோமீட்டர் தொலைவிலும், குத்தாலத்தில் இருந்து 8 கிலோமீட்டர் தொலைவிலும், மாநிலத் தலைநகரான சென்னையில் இருந்து 269 கிலோமீட்டர் தொலைவிலும் உள்ளது. இந்த ஊர் காவிரி ஆற்றுக்கு வடக்கிலும், கொள்ளிடம் ஆற்றுக்கு தெற்கிலும் அமைந்துள்ளது.
# வில்லியநல்லூர்

## மக்கள் வகைபாடு

இந்த கிராமத்தில் 937 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 3752 ஆகும். இதில் பெண்களின் எண்ணிக்கை 1866 (49.7 %) என்றும், ஆண்களின் எண்ணிக்கை 1886 என்றும் உள்ளது. எழுத்தறிவு பெற்றவர்கள் விகிதம் 67.1 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வில்லியநல்லூர்

## கோயில்கள்

- காளீசுவரர் கோயில்
- நீலமேகப் பெருமாள் கோயில்
# சிர்க்கோனியம்(II) அயோடைடு

**சிர்க்கோனியம்(II) அயோடைடு** (*Zirconium(II) iodide*) என்பது ZrI<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சிர்க்கோனியம் ஈரயோடைடு என்ற பெயராலும் இச்சேர்மம் அழைக்கப்படுகிறது.
# சிர்க்கோனியம்(II) அயோடைடு

## தயாரிப்பு

360 பாகை முதல் 390 பாகை செல்சியசு வெப்பநிலையில் சிர்க்கோனியம்(III) அயோடைடு விகிதச் சிதைவு அடைந்து சிர்க்கோனியம் ஈரயோடைடு உருவாகிறது. உயர் வெப்பநிலையில் சிர்க்கோனியம்(II) அயோடைடு விகிதச் சிதைவுக்கு உட்பட்டு சிர்க்கோனியம் டெட்ரா அயோடைடாகவும் சிர்க்கோனியமாகவும் மாறுகிறது.
# மோகன்லால்கஞ்ச் மக்களவைத் தொகுதி

**மோகன்லால்கஞ்ச் மக்களவைத் தொகுதி** (*Mohanlalganj Lok Sabha constituency*) என்பது உத்தரப்பிரதேசத்தின் இலக்னோ மாவட்டத்தில் உள்ள ஒரு மக்களவைத் தொகுதியாகும். இது இலக்னோ நகரத்திலிருந்து 21 கிலோமீட்டர் (13 மைல்) தொலைவில் உள்ளது.
# மோகன்லால்கஞ்ச் மக்களவைத் தொகுதி

## சட்டமன்றத் தொகுதிகள்

தற்போது, மோகன்லால்கஞ்ச் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:
| 152 | சித்தௌலி (ப.இ.) | சீதாபூர் | மனிசு ராவத் | பாரதிய ஜனதா கட்சி |
| --- | --- | --- | --- | --- |
| 168 | மலிகாபாத் (ப.இ.) | லக்னோ | ஜெய் தேவி | பாரதிய ஜனதா கட்சி |
| 169 | பக்சி கா தலாப் | யோகேசு சுக்லா | பாரதிய ஜனதா கட்சி |  |
| 170 | சரோஜினி நகர் | இராஜேசுவர் சிங் | பாரதிய ஜனதா கட்சி |  |
| 176 | மோகன்லால்கஞ்ச் (ப.இ.) | அம்ரேசு குமார் ராவத் | பாரதிய ஜனதா கட்சி |  |
# மோகன்லால்கஞ்ச் மக்களவைத் தொகுதி

## நாடாளுமன்ற உறுப்பினர்கள்

| 1962 | கங்கா தேவி | இந்திய தேசிய காங்கிரசு |  |
| --- | --- | --- | --- |
| 1967 |  |  |  |
| 1971 |  |  |  |
| 1977 | இராம் லால் குரீல் | ஜனதா கட்சி |  |
| 1980 | கைலாசு பதி | இந்திய தேசிய காங்கிரசு |  |
| 1984 | ஜெகன்னாத் பிரசாத் | இந்திய தேசிய காங்கிரசு |  |
| 1989 | சர்ஜு பிரசாத் சரோஜ் | ஜனதா தளம் |  |
| 1991 | சோட்டே லால் | பாரதிய ஜனதா கட்சி |  |
| 1996 | பூர்ணிமா வர்மா |  |  |
| 1998 | ரீனா சவுத்ரி | கௌசால் கிசோர் | பாரதிய ஜனதா கட்சி |
| 2019 |  |  |  |
| 2024 | ஆர். கே. சவுத்ரி | Module:Coordinates/styles.css"></templatestyles> |  |
# தெக்கினீசியம் இருசல்பைடு

**தெக்கினீசியம் இருசல்பைடு** (*Technetium disulphide*) என்பது TcS<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தெக்கினீசியம்(IV) டைசல்பைடு என்ற பெயராலும் இச்சேர்மம் அழைக்கப்படுகிறது.
# தெக்கினீசியம் இருசல்பைடு

## தயாரிப்பு

உயர் ஆக்சைடுகளிலிருந்து தெக்கினீசியம் இருசல்பைடு தயாரிக்கப்படுகிறது.:  
::2Tc<sub>2</sub>O<sub>7</sub> + 15<sub>S</sub> → 4TcS<sub>2</sub> + 7SO<sub>2</sub>  
450 பாகை செல்சியசு வெப்பநிலையில் தெக்கினீசியமும் கந்தகமும் வினைபுரிவதாலும் தெக்கினீசியம் இருசல்பைடு உருவாகும். Tc<sub>2</sub>(O<sub>2</sub>CCH<sub>3</sub>)<sub>5</sub> சேர்மத்துடன் ஐதரசன் சல்பைடு வாயு 450 பாகை செல்சியசு வெப்பநிலையில் வினைபுரிந்தாலும் தெக்கினீசியம் இருசல்பைடு உருவாகிறது. இதேபோல K<sub>2</sub>TcCl<sub>6</sub> சேர்மத்துடன் கந்தக அமிலத்தில் உள்ள ஐதரசன் சல்பைடு வாயு வினைபுரிந்தாலும் இச்சேர்மம் உருவாகிறது.
# தெக்கினீசியம் இருசல்பைடு

## இயற்பியல் பண்புகள்

இரேனியம் இருசல்பைடு சேர்மத்தின் வடிவத்தை ஒத்த வடிவத்தையும் MoS<sub>2</sub> வகை கட்டமைப்பையும் தெக்கினீசியம் டைசல்பைடும் கொண்டுள்ளது.  
ஐதரசன் வாயுச் சூழ்நிலையில் 1000 பாகை செல்சியசு வெப்பநிலைக்கு சூடுபடுத்தினால் தெக்கினீசியம் டைசல்பைடு தெக்கினீசியமாகக் குறைக்கப்படுகிறது.
# ஆதம் கோசாக்கு

**ஆதம் கோசாக்கு** (*Ádám Kozák*) அங்கேரி நாட்டைச் சேர்ந்த ஒரு சதுரங்க கிராண்டுமாசுட்டர் ஆவார். 2002 ஆம் ஆண்டு சூன் மாதம் 15 ஆம் தேதியன்று இவர் பிறந்தார். 2024 ஆம் ஆண்டு நடைபெற்ற சதுரங்க ஒலிம்பியாடு போட்டியில் அங்கேரி நாட்டின் சார்பாக இவரும் போட்டியிட்டார்.
# ஆதம் கோசாக்கு

## சதுரங்க வாழ்க்கை

எசுத்தோனியா நாட்டின் மிகப்பெரிய நகரமான தாலின் நகரத்தில் 2019 ஆம் ஆண்டு நடைபெற்ற சதுரங்கப் போட்டியில் ஐரோப்பிய 18 வயதுக்கு உட்பட்டோருக்கான விரைவு சதுரங்கப் போட்டியில் இவர் வெற்றி பெற்றார். இதே போட்டியில் 18 வயதுக்கு உட்பட்டோருக்கான மின்னல் வேகப் போட்டியிலும் இவர் வெற்றி பெற்றார். 2020 ஆம் ஆண்டில் இவருக்கு கிராண்டுமாசுட்டர் பட்டம் அளிக்கப்பட்டது. இளம் வயதில் கிராண்டுமாசுட்டர் பெற்ற அங்கேரியர் என்ற சிறப்பும் இவருக்கு கிடைத்தது.  
2021 ஆம் ஆண்டிற்கான சதுரங்க உலகக் கோப்பைக்கு தகுதி பெற்ற ஐரோப்பிய கலப்பு தகுதி சதுரங்கப் போட்டியில் இருந்து தேர்ந்தெடுக்கப்பட்ட 36 ஐரோப்பிய வீரர்களில் இவரும் ஒருவர்.
# செடேக் மொழி

கிளாந்தான் மாநிலத்தின் ஜெலி மாவட்டத்தில், ஜெலி நகரின் தெற்கே உள்ள சுங்கை ருவால் பகுதியில் ஏறக்குறைய 280 பேர் செடேக் மொழி பேசுகிறார்கள்.
# செடேக் மொழி

## பொது

செடெக் மொழி பேசுபவர்கள் தங்களை மென்டிரிக் மக்கள் *(Menriq People)* அல்லது பாத்தேக் மக்கள் *(Batek People)* என்று வெளியாட்களிடம் சொல்கிறார்கள். ஆனால் மென்டிரிக் மக்கள், பாத்தேக் மக்கள் பேசும் மொழிகளுடன், செடெக் மொழி மிக நெருங்கிய தொடர்புடையதாக இருந்தாலும், அந்த மொழிகளில் இருந்து வேறுபட்டது.  
1970-களில், ஜெகாய் மொழி மற்றும் செடெக் மொழி பேசும் செமாங் மக்களின் மீள்குடியேற்றத்திற்கு மலேசிய அரசாங்கம் நிதியுதவி அளித்து வருகிறது. அத்துடன் செமாங் மக்களுக்கு, கிளாந்தான் மாநிலத்தின் ஜெலி மாவட்டத்தில், நான்கு குடியிருப்புப் பகுதிகளை உருவாக்கித் தந்துள்ளது. இருப்பினும், செடெக் மொழியை, மலேசிய அரசாங்கம் இதுவரையிலும் அங்கீகரிக்கவில்லை.
# இராபர்ட்சுகஞ்ச் மக்களவைத் தொகுதி

**இராபர்ட்சுகஞ்ச் மக்களவைத் தொகுதி** (*Robertsganj Lok Sabha constituency*) என்பது இந்தியாவின் உத்தரப் பிரதேசத்தில் உள்ள ஒரு மக்களவைத் தொகுதி.
# இராபர்ட்சுகஞ்ச் மக்களவைத் தொகுதி

## சட்டமன்றத் தொகுதிகள்

| 383 | சாகியா (ப.இ.) | சந்தௌலி | கைலாசு கார்வர் | பாரதிய ஜனதா கட்சி |
| --- | --- | --- | --- | --- |
| 400 | கோரவால் | சோன்பத்ரா | அனில் குமார் மௌர்யா | பாரதிய ஜனதா கட்சி |
| 401 | இராபர்ட்சுகஞ்ச் | பூபேஷ் சௌபே | பாரதிய ஜனதா கட்சி |  |
| 402 | ஓப்ரா (ப.கு.) | சஞ்சீவ் கோண்ட் | பாரதிய ஜனதா கட்சி |  |
| 403 | துதி (ப.கு.) | ராம் துலார் கவுர் | பாரதிய ஜனதா கட்சி | } |
# இராபர்ட்சுகஞ்ச் மக்களவைத் தொகுதி

## நாடாளுமன்ற உறுப்பினர்கள்

| 1962 | இராம் சுவரூப் | இந்திய தேசிய காங்கிரசு |  |
| --- | --- | --- | --- |
| 1967 |  |  |  |
| 1971 |  |  |  |
| 1977 | சிவ் சம்பதி ராம் | ஜனதா கட்சி |  |
| 1980 | ராம் ப்யாரே பனிகா | இந்திய தேசிய காங்கிரசு |  |
| 1984 | இந்திய தேசிய காங்கிரசு |  |  |
| 1989 | சுபேதார் பிரசாத் | பாரதிய ஜனதா கட்சி |  |
| 1991 | ராம் நிஹார் ராய் | ஜனதா தளம் |  |
| 1996 | இராம் சகல் | பாரதிய ஜனதா கட்சி |  |
| 1998 |  |  |  |
| 1999 |  |  |  |
| 2004 | லால் சந்திர கோல் | பகுஜன் சமாஜ் கட்சி |  |
| 2007^ | பாய் லால் | சமாஜ்வாதி கட்சி |  |
| 2009 | பாகௌடி லால் கோல் |  |  |
| 2014 | சோடேலால் கார்வார் | பாரதிய ஜனதா கட்சி |  |
| 2019 | பாகௌடி லால் கோல் | அப்னா தளம் (சோனேலால்) |  |
| 2024 | சோடேலால் கார்வார் | சமாஜ்வாதி கட்சி | } |
^ இடைத்தேர்தல்
# அமைதிச் சிலை, இஸ்தான்புல்

**அமைதிச் சிலை** (*Statue of Peace, Istanbul*) என்பது லெர்சன் பெங்கிசுவின் பளிங்கு சிற்பமாகும். இது 1976 ஆம் ஆண்டு முதல் இஸ்தான்புல்லின் கெசி பூங்காவின் தக்சிம் சதுக்கத்தில் காட்சிப்படுத்தபட்டுள்ளது. இது 1974 ஆம் ஆண்டு உருவாக்கபட்டது. இச்சிலை ஒரு தாய் மற்றும் அவரது இரண்டு குழந்தைகளைக் குறிக்கும் மூன்று வடிவங்களிலிருந்து உருவாக்கப்பட்டது.
# 2,6-இருபுரோமோகுயினோன்குளோரிமைடு

**2,6-இருபுரோமோகுயினோன்குளோரிமைடு** (*2,6-Dibromoquinonechlorimide*) என்பது C<sub>6</sub>H<sub>2</sub>Br<sub>2</sub>ClNO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பினாலிக் இரசாயனங்களைக் கண்டறிய உதவும் வேதியியல் பகுப்பாய்வு மற்றும் வண்ணப்படிவுப் பிரிகை ஆகிய செயல்முறைகளில் பயன்படுத்தப்படுகிறது. பினாலிக் பொருட்களின் முன்னிலையில் இது கருநீல நிறமாக மாறும். காளானால் உற்பத்தி செய்யப்படும் நச்சுப்பொருளான கரும்பூசண நச்சின் முன்னிலையில் இது பச்சை நிறமாக மாறும். 2,6-இருபுரோமோகுயினோன்குளோரோயிமைடை 120 °செல்சியசு வெப்பநிலைக்கு மேல் சூடாக்கினால் வெடிக்கும். 60 °செல்சியசு வெப்பநிலைக்கு மேல் மெதுவாகச் சிதையும்.  
2,6-இருபுரோமோகுயினோன்குளோரிமைடு காரகாடித்தன்மைச் சுட்டெண் 9.4 அளவு கொண்ட ஒரு தாங்கல் கரைசலில் பயன்படுத்தப்படுகிறது. இது மிகவும் உணர்திறன் கொண்டது மற்றும் இதைப் பயன்படுத்தி ஒரு மில்லியனுக்கு 0.05 பகுதிகள் பீனால் என்ற அளவு வரை பீனால்களை கண்டறிய முடியும். இதற்கான பொறிமுறையானது பீனாலுடன் குளோரிமைடு குழுவின் (=NCl) வினையானது இண்டோபீனாலை உருவாக்குகிறது. இரண்டு வளையங்கள் =N- இணைப்பு வழியாக இணைக்கப்படுகின்றன.
# கென்சியூ மொழி

**கென்சியூ மொழி** (ஆங்கிலம்: *Kensiu Language*; மலாய்: *Bahasa Kensiu*) என்பது ஆசுத்ரோ-ஆசிய மொழிக் குடும்பத்தின், அசிலியான் மொழிகள்; ஜெகாய மொழிகள் எனும் 2 துணைக் குடும்பங்களைச் சார்ந்த ஒரு மொழியாகும்.  
தீபகற்ப மலேசியாவின் பேராக், கெடா, பாலிங் மாவட்டம்; மற்றும் தாய்லாந்தின் யாலா மாவட்டம் ஆகிய பகுதிகளில் காணப்படும் நெகிரிட்டோ மக்கள் குழுவைச் சார்ந்த பழங்குடி மக்களில் 300 பேர் பேசும் மொழியாகும். தாய்லாந்தில் மானிக் மக்களின் முதன்மைமொழியாக அறியப்படுகிறது.  
மானிக் மக்கள் தெற்கு கெடாவில் காணப்படுவதாகவும் செய்திகள் உள்ளன. 1969-ஆம் ஆண்டில், கெடாவில் மட்டும் 98 மானிக் மக்கள் வாழ்வதாகத் தெரிய வருகிறது. தற்போது தாய்லாந்தில் மொத்தம் 200 மானிக் மக்களும் மலேசியாவில் சுமார் 2500 பேரும் உள்ளனர். மானிக் மக்கள் பின்பற்றி வரும் நாடோடி வாழ்க்கை முறையின் காரணமாக அவர்களின் எண்ணிக்கையை மிகச் சரியாக கண்டறிய முடியவில்லை.  
}}
# நுண்ட்கோல் ஏரி

**நந்தி குணடு,** **கலோடகா ஏரி** என அழைக்கப்படும் **நுண்ட்கோல் ஏரி** அல்லது **நுண்ட்கோல் ஏரி** (*Nundkol Lake*) இந்தியாவின் சம்மு-காசுமீரில் உள்ள காசுமீர் பள்ளத்தாக்கின் காந்தர்பல் மாவட்டத்தில் அமைந்துள்ள ஓர் அல்பைன் ஏரி ஆகும். இந்த ஏரி இந்துக்களால் புனிதமானதாகக் கருதப்படுகிறது.
# நுண்ட்கோல் ஏரி

## புவியியல்

நுண்ட்கோல் ஏரி ஹரமுக் மலையில் 5,142 மீட்டர் (16,870 அடி) உயரத்தில் அமைந்துள்ளது. கங்காபால் ஏரி பெரியதாகவும், அதிக உயரத்திலும் ஏரியின் வடக்கே ஒன்றரை கி. மீ தொலைவில் அமைந்துள்ளது. பசுமையான புல்வெளிகளால் சூழப்பட்ட நுண்ட்கோல் ஏரியின் கரைகள் கோடைக்காலத்தில் சுற்றுலா முகாம் இடமாகச் செயல்படுகின்றன. நரனாக் அருகிலுள்ள குடியேற்றமாகும். ஏரிப்பகுதி மலையேறுவதற்கான அடிப்படை முகாமாகச் செயல்படுகிறது.  
நுண்ட்கோல் ஏரிக்கு கங்காபால் ஏரி மற்றும் ஹரமுக் மலையின் உருகும் பனிப்பாறைகள் மூலம் நீர் கிடைக்கிறது. இது சிந்து நதியின் முக்கிய வலது கிளை ஆறானா வாங்க நல்லாவை உருவாக்குகிறது.
# நுண்ட்கோல் ஏரி

## மத முக்கியத்துவம்

நுண்ட்கோல் ஏரி இந்துக்களுக்குப் புனிதமானது. புராண வழக்கத்தின் படி, இந்த ஏரிக்கு அருகில் பெரும் தவம் செய்த சிலாத் முனிவரின் மகனாக நந்தி பிறந்தார். சிலாத்தின் தவத்தின் பின்னர், சிவன் தனது நிரந்தர இருப்பிடத்தை எடுத்துக் கொண்டார். ஏரியின் உட்புற நீல நிறம், சிவன் இருப்பதைக் குறிக்கும் என்று நம்பப்படுகிறது. ஏரியின் வெளிப்புறப் பச்சை ஒளிப் பகுதி நந்தியின் இருப்பைக் குறிக்கும் என்று கருதப்படுகிறது. இங்கு *நந்திசா* என்ற பெயரிலும் சிவன் வணங்கப்படுகிறார்.
# நுண்ட்கோல் ஏரி

## தாவரங்களும் விலங்குகளும்

குளிர்காலத்தில், நுண்ட்கோல் ஏரி உறைந்து பனியால் மூடப்பட்டிருக்கும். கோடைக்காலத்தில், ஏரியின் படுகை ஆல்பைன் மலர்களால் சூழப்பட்டுக் காணப்படும். கியூம், நீல கசகசா, பொட்டென்டில்லா மற்றும் ஜென்டியன் ஆகியவை ஒப்பீட்டளவில் பொதுவானவை. கெடிசாரம் மலர்கள் வசந்த காலத்தின் பிற்பகுதியில் ஏரியைச் சுற்றியுள்ள பகுதி முழுவதும் காணப்படுகின்றன.  
நுண்ட்கோல் ஏரியில் ட்ரவுட் மீன் உள்ளது. இதில் பழுப்பு நிற ட்ரவுட் மீனும் அடங்கும். உரிமம் பெற்ற மீனவர்கள், மீன்களைப் பிடிக்க அனுமதிக்கப்படுகின்றனர்.
# நுண்ட்கோல் ஏரி

## அணுகல்

கோடைக்காலத்தில் மட்டுமே நுண்ட்கோல் ஏரிக்குச் செல்ல முடியும். குளிர்காலத்தில் கடுமையான பனிப்பொழிவு காரணமாக மலையேற்றங்கள் மூடப்படுகின்றன. சிறீநகரிலிருந்து 65 கி. மீ. தூரத்திற்குச் சாலையின் மூலம் வாகனங்களில் சென்றடையலாம். இது கந்தர்பால் மற்றும் வாயில் வழியாக நரனாக் மலையேற்ற முகாமுக்குச் செல்கிறது. ட்ருனாகுலில் உள்ள ஆல்பைன் புல்வெளிகள் மற்றும் பட்பத்ரியில் உள்ள மலைப்பகுதி, இந்த ஏரியின் இரண்டு நாள் மலையேற்றப் பயணத்தின் பாதியில் அமைந்துள்ளது. நரனாக்கிற்கு மேற்கே 10 கி. மீ. தொலைவில் உள்ள சாட்டர்குல் கிராமத்திலிருந்து ஒரு மாற்று மலையேற்ற வழி தொடங்குகிறது, இது மக்லிசின் புல்வெளிகள் வழியாகச் செல்கிறது. பந்திபோரா வழியாகவும் இந்த ஏரியை அணுகலாம். ஐந்து நாள் மலையேற்றத்தின் தொடக்க இடம் அரின் ஆகும். சுற்றுலாப் பயணிகள் நாரனாக் மலையேற்றத்தை விரும்புகிறார்கள். கட்சர் ஏரி, விசன்சர் ஏரி மற்றும் சோன்மார்க் ஏரிகள் காணப்படும் வழியாகத் திரும்பி வர விரும்புகின்றனர்.
# கைசர் தோட்டம்

**கைசர் தோட்டம்** (*Qaisar Bagh*) இந்தியாவின் அவத் மண்டலத்திலுள்ள லக்னோ நகரத்தில் அமைந்துள்ள ஓர் அரண்மனை வளாகமாகும். கைசர் பாக், கயிசர் பாக் என்ற பெயர்களாலும் இந்த அரண்மனை அறியப்படுகிறது. அவத் மண்டலத்தை 1847 ஆம் ஆண்டு முதல் 1856 ஆம் ஆண்டு வரை ஒன்பது ஆண்டுகள் ஆட்சிபுரிந்த கடைசி நவாபு வாசித்து அலி சா கைசர் தோட்டம் எனப்படும் இந்த அரண்மனை வளாகத்தை கட்டினார்.  
1857 ஆம் ஆண்டு நடைபெற்ற இந்திய விடுதலைப் போராட்டத்தின் போது, எழுச்சியில் முக்கியப் பங்கு வகித்த அவத் பகுதியின் பேகம் அசுரத்து மகாலின் கோட்டையாக இந்த அரண்மனை பயன்படுத்தப்பட்டது.  
பிரச்சாரத்தில் ஈடுபட்டிருந்த ஐரிசு நாட்டுப் பத்திரிகையாளர் வில்லியம் ஓவார்டு ரசல், இந்திய விடுதலைப் போராட்டத்தின் போது 1858 ஆம் ஆண்டு குடிபோதையில் இருந்த பிரித்தானிய துருப்புக்களால் கைசர் தோட்டம் கொள்ளையடிக்கப்பட்டதைப் பற்றிய ஒரு உன்னதமான கட்டுரையை எழுதினார். விக்டோரியா மகாராணிக்கு அஞ்சலி செலுத்தும் வகையில், கைசர் பாக் தோட்டத்திலிருந்து ஓர் உணவகம் இங்கிலாந்துக்கு அனுப்பப்பட்டது, தற்போது இது வின்ட்சர் கோட்டையில் உள்ள பிராக்மோர் தோட்டத்தில் உள்ளது.  
அரண்மனையின் பெரும்பகுதி பிரித்தானிய சிப்பாய்களால் அழிக்கப்பட்டு இடிந்து கிடக்கும் போதிலும், தற்போது இது லக்னோவின் முக்கிய சுற்றுலாத் தலமாக உள்ளது.
# மானிக் மக்கள்

**மானிக் மக்கள்** அல்லது **மானி மக்கள்** (ஆங்கிலம்: *Maniq people; Mani people*; மலாய்: *Orang Maniq*; *Suku Maniq*) என்பவர்கள் தீபகற்ப மலேசியாவின் கெடா, பாலிங் மாவட்டம்; மற்றும் தாய்லாந்தின் தென் பகுதிகளில் காணப்படும் செமாங் மக்கள் குழுவைச் சார்ந்த பழங்குடி மக்கள் ஆவார்கள்.  
இவர்கள் தாய்லாந்தில் சக்காய் (ஆங்கிலம்: *Sakai*; (தாய் மொழி: ซาไก) என்று பரவலாக அறியப்படுகின்றனர். சக்காய் எனும் சொல் 'காட்டுமிராண்டித்தனம்' என்று பொருள்படும்; மற்றும் அந்தச் சொல் ஒரு சர்ச்சைக்குரிய இழிவான சொல்லாகவும் அறியப்படுகிறது.
# மானிக் மக்கள்

## பொது

மானிக் மக்கள் தாய்லாந்தில் உள்ள ஒரே நெகிரிட்டோ குழுவினர் ஆகும்; மற்றும் அவர்கள் பல்வேறு அசிலியன் மொழிகள் குடும்பத்தைச் சார்ந்த மொழிகளையும் பேசுகிறார்கள். குறிப்பாக கென்சியூ மொழியைப் பேசுகிறார்கள். மானிக் மக்களுக்கு நிலையான எழுத்து முறைகள் எதுவும் இல்லை.  
தெற்கு தாய்லாந்தில் உள்ள மானிக் மக்கள், நராத்திவாட் மாநிலம், யாலா மாநிலம் ஆகிய மாநிலங்களிலும்; பன்டாட் மலைத் தொடரைச் சார்ந்த திராங் மாநிலம், பாத்தாலுங் மாநிலம் ஆகிய மாநிலங்களின் வாழ்கின்றனர்.
# மானிக் மக்கள்

## சிறப்பியல்புகள்

மானிக் மக்கள் ஒரு வேட்டையாடும் இனத்தவர்; மற்றும் உணவுப் பொருள்களைத் தேடிச் சென்று சேகரிக்கும் வாழ்வியல் முறையைக் கொண்டவர்கள்; மூங்கிலால் தற்காலிகக் குடிசைகளைக் கட்டுகிறார்கள்; பல வகையான விலங்குகளை வேட்டையாடுகிறார்கள்.  
மற்றும் பல வகையான காய்கறிகள், பழங்களைச் சாப்பிடுகிறார்கள். மூங்கில் இலை போன்ற பொருட்களால் செய்யப்பட்ட எளிய ஆடைகளை அணிகிறார்கள். பல்வேறு வகையான மருத்துவ மூலிகைகளைப் பற்றி நன்கு அறிந்து உள்ளார்கள். மானிக் மக்கள் புதிய புதிய பகுதிகளுக்கு இடம் மாறும் பழக்கம் கொண்டவர்கள்.
# மானிக் மக்கள்

## சிறப்பியல்புகள்

### அடிமைத்தனம்

மலாய் ஆட்சியாளர்களில் சிலர்; மற்றும் தாய்லாந்தின் தெற்கு மாநிலங்களின் ஆட்சியாளர்களில் சிலர்; நெகிரிட்டோ மக்களை அடிமைப் படுத்தினார்கள் என்றும் அறியப்படுகிறது. ஒரு காலத்தில், நெகிரிட்டோ மக்கள் நெகிரிட்டோ மக்கள்; காட்டில் வாழும் உயிரினச் சேகரிப்பு பொருள்களாகக் கருதப்பட்டனர்.  
இருபதாம் நூற்றாண்டின் தொடக்கத்தில், தாய்லாந்தின் அரசர், மன்னர் சுலலாங்கொர்ன் (*Rama V*) தம் நாட்டின் தெற்குப் பகுதிகளுக்குச் சென்று செமாங் மக்களைச் சந்தித்தார். 1906-ஆம் ஆண்டில், கானுங் *(Khanung)* என்று பெயர் கொண்ட ஓர் அனாதை செமாங் சிறுவன், தாய்லாந்து அரசவைக்கு கொண்டு வரப்பட்டான். அங்கு அவன் ஆட்சியாளரின் வளர்ப்பு மகனாக வளர்க்கப்பட்டான். அதன் பின்னர், தாய்லாந்து அரசவையில், மானிக் மக்களுக்கும் மதிப்பளிக்கப்பட்ட்து. மற்ற உள்ளூர் மக்களின் அனுதாபத்தையும் பெற்றனர்.
# மானிக் மக்கள்

## நெகிரிட்டோ மக்கள்

மலேசியப் பழங்குடி மக்களில் முப்பெரும் பிரிவுகள் உள்ளன. அந்தப் பிரிவுகளில் செமாங் (*Semang*) அல்லது நெகிரிட்டோ மக்கள் (*Negrito*) என்பவர்கள் மலாய் தீபகற்பத்தில் உள்ள ஒரு பழங்குடி மக்கள் பிரிவினர் ஆகும். இவர்கள் தீபகற்ப மலேசியாவின் வட எல்லைப் பகுதிகளிலும் பேராக், கெடா, பகாங் மாநிலங்களிலும் வாழ்கின்றனர்
# இராம்பி ஆரா

**இராம்பி ஆரா** (*Rambi Ara*) என்பது இந்தியாவில் சம்மு காசுமீர் ஒன்றிய பிரதேசத்தில் உள்ள சோபியன் மாவட்டத்தில் அமைந்துள்ள ஜீலம் ஆற்றின் துணை ஆறாகும்.  
இராம்பி ஆறு அனந்த்நாக் மாவட்டத்தில் சங்கமத்திற்கு அருகே வேசா ஆற்றுடன் இணைகிறது; இறுதியாக ஜீலம் ஆற்றுடன் கலக்கிறது. பிர் பஞ்சால் மலைத்தொடரில் உருவாகும் இராம்பி ஆரா ஆறு இரண்டு முக்கிய துணை ஆறுகளைக் கொண்டுள்ளது. இராம்பி ஆரா நீர்மட்டங்களின் ஏற்ற இறக்கங்களுக்குப் பெயர் பெற்றது. இது பெரும்பாலும் திடீர் வெள்ளத்தால் பாதிக்கப்படுகிறது.
# ஆக்ரா நகரம் தொடருந்து நிலையம்

**ஆக்ரா நகரம் தொடருந்து நிலையம்** (*Agra City railway station*) இந்தியாவின் ஆக்ராவில் உள்ள பழைய ஆக்ரா நகரத்தின் மையத்தில் உள்ள ஒரு தொடருந்து மற்றும் பேருந்து நிலையமாகும். ஆக்ராவின் வர்த்தக மையமான பெலாங்கஞ்சிற்கு அருகில் உள்ளது. ஆக்ரா நகர் தொடருந்து நிலையம் கடந்த காலத்தின் நினைவுச் சின்னமாகும், தற்போது மிகக் குறைவான இரயில்கள் இங்கு நிறுத்தப்படுகின்றன.
# ஆக்ரா நகரம் தொடருந்து நிலையம்

## கண்ணோட்டம்

முகலாயர்களின் 16-17 ஆம் நூற்றாண்டின் தலைநகரான ஆக்ரா, தாச்சுமகால் மற்றும் ஆக்ரா கோட்டை போன்ற நினைவுச்சின்னங்களின் இருப்பிடமாக உள்ளது. தாச்சுமகால் ஆண்டுதோறும் 7 முதல் 8 மில்லியன் சுற்றுலாப் பயணிகளை ஈர்க்கிறது. ஆண்டுதோறும் சுமார் 8 லட்சம் வெளிநாட்டு சுற்றுலாப் பயணிகள் இங்கு வருகை தருகின்றனர்.
# ஆக்ரா நகரம் தொடருந்து நிலையம்

## வரலாறு.

பிரித்தானியர் காலத்தில் மகா இந்திய தீபகற்ப இரயில்வேக்கு சொந்தமான இந்த நிலையம் 1903 ஆம் ஆண்டில் கட்ச் கூர்ச்சர சத்திரியர்களால் கட்டப்பட்டதாகும்.
# புதுச்சேரி வேதபுரீசுவரர் கோயில்

**வேதபுரீசுவரர் கோயில்** என்பது இந்தியாவின் புதுச்சேரி யூனியன் பிரதேசத்தில் அமைந்துள்ள ஒரு சிவன் கோயில் ஆகும். புதுச்சேரியிலுள்ள வரதராஜ பெருமாள் கோயிலுக்குப் பக்கத்தில் இக்கோயில் அமையப் பெற்றுள்ளது.
# புதுச்சேரி வேதபுரீசுவரர் கோயில்

## அமைவிடம்

கடல் மட்டத்திலிருந்து சுமார் 34.22 மீட்டர் உயரத்தில், என்ற புவியியல் ஆள்கூறுகள் கொண்டு புதுச்சேரியில் இக்கோயில் அமைந்துள்ளது.
# புதுச்சேரி வேதபுரீசுவரர் கோயில்

## சிதைவு

கி. பி. 1748 ஆம் ஆண்டில் அந்நிய ஆட்சியாளர்களால் முழுவதுமாக சிதைக்கப்பட்ட இதன் மூலகோயில் கி. பி. 1788 ஆம் ஆண்டு மீண்டும் உருவாக்கப்பட்டது.
# புதுச்சேரி வேதபுரீசுவரர் கோயில்

## மறு உருவாக்கம்

திவான் கந்தப்ப முதலியார் மற்றும் பொது மக்களின் பங்களிப்புடன் கி. பி. 1788 ஆம் ஆண்டு மறு உருவாக்கம் பெற்ற இக்கோயிலில் ஐந்து நிலைகள் கொண்ட இராஜ கோபுரம் நிர்மாணிக்கப்பட்டது. இந்த இராஜ கோபுரம் 23 மீட்டர் உயரம் கொண்டது.
# புதுச்சேரி வேதபுரீசுவரர் கோயில்

## பிற சன்னதிகள்

மூலவர் வேதபுரீசுவரர் சன்னதியுடன் இறைவி திரிபுரசுந்தரி, அழகு விநாயகர், விஷ்ணு துர்க்கை, பைரவர் மற்றும் அறுபத்து மூவர் ஆகியோரது சன்னதிகளும் இக்கோயிலில் காணப்படுகின்றன.
# சல்போன்

**சல்போன்** (*Sulfone*) என்பது கரிம வேதியியலில் இரண்டு கார்பன் அணுக்களுடன் இணைக்கப்பட்ட சல்போனைல் (R−S(=O)2−R') வேதி வினைக்குழுவைக் குழுவைக் கொண்ட ஒரு கரிம கந்தகச் சேர்மத்தைக் குறிக்கும். நடுவிலுள்ள ஆறிணைய கந்தக அணு பொதுவாக இரண்டு தனித்தனி நீரகக் கரிம பதிலீடுகளில் இரண்டு ஆக்சிசன் அணுக்களில் ஒவ்வொன்றிலும் இரட்டைப் பிணைப்பும் இரண்டு கார்பன் அணுக்களில் ஒவ்வொன்றிற்கும் ஒற்றை பிணைப்பையும் கொண்டுள்ளது.
# சல்போன்

## தயாரிப்பும் வினைகளும்

### தயோயீத்தர்கள் மற்றும் சல்பாக்சைடுகளின் ஆக்சிசனேற்றம்

சல்போன்கள் பொதுவாக தயோயீத்தர்களை ஆக்சிசனேற்றம் செய்து தயாரிக்கப்படுகின்றன. பெரும்பாலும் இவை சல்பைடுகள் எனவே குறிப்பிடப்படுகின்றன. இந்த தயாரிப்புப் பாதையில் சல்பாக்சைடுகள் இடைநிலைகளாக உள்ளன. எடுத்துக்காட்டாக, இருமெத்தில் சல்பைடு ஆக்சிசனேற்றம் அடைந்து இருமெத்தில் சல்பாக்சைடாகவும் பின்னர் இருமெத்தில் சல்போனாகவும் மாறுகிறது. தொழில்ரீதியாக பயனுள்ள கரைப்பானான சல்போலேன், கந்தக டை ஆக்சைடை பியூட்டா-1,3-டையீனுடன் சேர்த்து வினைபுரியச் செய்து தொடர்ந்து வினையில் விளையும் சல்போலீனை ஐதரசனேற்றம் செய்து தயாரிக்கப்படுகிறது.
# சல்போன்

## சல்போனைல் மற்றும் சல்பியூரைல் ஆலைடுகளிலிருந்து

பிரீடல் கிராப்ட்சு வினைக்குரிய நிபந்தனைகளைக் கொண்டு சல்போனைல் ஆலைடுகள் மற்றும் சல்போனைல் அமிலநீரிலிகள் ஆகியவற்றிலிருந்து கிடைக்கும் RSO<sub>2</sub><sup>+</sup> மூலங்களைப் பயன்படுத்தி சல்போன்கள் தயாரிக்கப்படுகின்றன. அலுமினியம் முக்குளோரைடு , இரும்பு முக்குளொரைடு போன்ற இலூயிசு அமில வினையூக்கிகள் இவ்வினைக்கு தேவைப்படுகின்றன.  
சல்பினேட்டுகளைப் பயன்படுத்தி அணுக்கருநாட்ட பதிலீட்டு வினைகளால் ஆலைடுகளை இடப்பெயர்ச்சி செய்தும் சல்போன்கள் தயாரிக்கப்படுகின்றன:  
::ArSO<sub>2</sub>Na + Ar'Cl -> Ar(Ar')SO<sub>2</sub> + NaCl  
பொதுவாக, ஒப்பீட்டளவில் முனைவற்ற ஆல்கைலேற்றும் முகவர்கள் சல்பினிக்கு அமிலங்களுடன் வினைபுரிந்து சல்போன்களைக் கொடுக்கின்றன. அதே சமயம் முனைவுற்ற ஆல்கைலேற்றும் முகவர்கள் எசுத்தர்களை உருவாக்குகின்றன. அல்லைல் புரோப்பார்கைல் மற்றும் பென்சைல் சல்பினேட்டுகள் வெப்பத்தால் மறுசீரைப்பு அடைகின்றன. ஆனால் செயல்படுத்தப்பட்ட பிணைப்பு இல்லாத எசுத்தர்கள் பொதுவாக அவ்வாறு மறுசீரமைப்பு அடைவதில்லை.
# சல்போன்

## சல்போனைல் மற்றும் சல்பியூரைல் ஆலைடுகளிலிருந்து

### வினைகள்

சல்போன் என்பது ஒப்பீட்டளவில் மந்தமான ஒரு வேதி வினைக்குழுவாகும். பொதுவாக இச்சேர்மம் குறைந்த ஆக்சிசனேற்றம் மற்றும் சல்பாக்சைடுகளை விட 4 பெல் அதிக அமிலத்தன்மை கொண்டது. இராம்பெர்க்-பாக்லண்டு வினை மற்றும் யூலியா ஓலிஃபினேற்றம் ஆகிய வினைகளில் கந்தக டை ஆக்சைடை நீக்குவதன் மூலம் சல்போன்கள் ஆல்க்கீன்களாக மாற்றப்படுகின்றன. இருப்பினும், சல்போன்கள் காரங்களுக்கு நிலையற்றவையாகும். எனவே நீக்கல் வினையின் மூலம் ஆல்க்கீனைக் கொடுக்கின்றன.  
சல்போன்கள் சல்போனைல் நீக்க வினைகளுக்கும் உட்படுகின்றன.
# சல்போன்

## பயன்பாடுகள்

பெட்ரோலியத்திலிருந்து அரோமாட்டிக் சேர்மங்களைப் பிரித்தெடுக்க சல்போலேன் பயன்படுத்தப்படுகிறது. அத்தகைய பலபடிகளுக்கு முன்னோடிகளாக சல்போன்கள் பிசுபீனால் எசு மற்றும் 4,4′-இருகுளோரோயிருபீனைல் சல்போன் ஆகியவை உள்ளன.
# சல்போன்

## பயன்பாடுகள்

### மருந்தியல்

தாப்சோன் என்ற மருந்து மருந்தியலில் சல்போன்கள் பயன்பாட்டுக்கான ஓர் எடுத்துக்காட்டாகும். காசநோய், தொழு நோய், அம்மை , அக்கி, ஒரு வகை நிமோனியா ஆகியவற்றுக்கான சிகிச்சையில் தாப்சோன் நுண்ணுயிர் எதிர்ப்பியாகப் பயன்படுத்தப்பட்டது. புரொமின் போன்ற இதன் பல வழிப்பெறுதிகள் இதேபோல் ஆய்வு செய்யப்பட்டுள்ளன அல்லது உண்மையில் மருத்துவத்தில் பயன்படுத்தப்படுகின்றன. ஆனால் பொதுவாக சல்போன்கள் மருந்தியலில் எடுத்துக்காட்டாக சல்போனமைடுகளை விட மிகக் குறைவான முக்கியத்துவம் வாய்ந்தவையாக உள்ளன.
# வேசா ஆறு

**வேசா ஆறு** (*Veshaw River*) என்பது இந்தியாவின் சம்மு-காசுமீர் ஒன்றியப் பிரதேசத்தில் உள்ள காசுமீர் பள்ளத்தாக்கில் உள்ள குல்காம் மாவட்டத்தில் ஓடும் ஜீலம் ஆற்றின் முக்கிய துணை ஆறாகும். இது பிர் பாஞ்சால் மலைத்தொடரில் உருவாகி அகர்பலில் ஒரு நீர்வீழ்ச்சியை உருவாக்குகிறது.
# வேசா ஆறு

## ஆற்றோட்டம்

குல்காம் மாவட்டத்தில் கடல் மட்டத்திலிருந்து 3 மீட்டர் உயரத்தில் அமைந்துள்ள *ஒலிகோட்ரோபிக்* ஏரியிலிருந்து இந்த ஆறு உருவாகிறது. இந்த ஆறு அகர்பலில் ஒரு நீர்வீழ்ச்சியை உருவாக்கி, அடாபல், நேகாமா, அடிஜென், லைசூ, குடர், பிராசுலூ, அசுமோஜி, கேலம், நவாப்போரா, கைமோ வழியாகச் சென்று சங்கமத்தில் ஜீலம் நதியுடன் இணைகிறது.
# வேசா ஆறு

## வெள்ளம் பெருக்கு

2014ஆம் ஆண்டு வேசா ஆற்றில் ஏற்பட்ட திடீர் வெள்ளத்தில், லைசூ, ஆர்டிகட்னோ, குண்ட்கேலம் குல்காம் போன்ற கிராமங்களில் உள்ள பல்வேறு குடியிருப்பு வீடுகளையும், லைசூ குல்காம் கிராமத்தில் உள்ள நூற்றுக்கணக்கான சதுரக் கன்னல்களையும் (தோட்டக்கலை மற்றும் விவசாய நிலங்களின் பகுதிகள்) அடித்துச் சென்றது. வேகமான ஓட்டம் மற்றும் அடிக்கடி திடீர் வெள்ளம் காரணமாக வேசா ஆறு ஜீலம் ஆற்றின் ஆபத்தான துணை ஆறாகக்<nowiki/>கருதப்படுகிறது.
# புதுச்சேரி வரதராஜ பெருமாள் கோயில்

**வரதராஜ பெருமாள் கோயில்** என்பது இந்தியாவின் புதுச்சேரி யூனியன் பிரதேசத்தில் அமைந்துள்ள ஒரு பெருமாள் கோயில் ஆகும். மூலவர் வரதராஜ பெருமாள் நின்ற கோலத்தில் சுமார் ஐந்தடி உயரத்தில் காட்சியளிக்கிறார். தாயார் பெருந்தேவி ஆவார். தல விருட்சம் இலுப்பை மரம் ஆகும். விமானம் சிறீ வரதராஜ விமானம் என்று அழைக்கப்படுகிறது.
# புதுச்சேரி வரதராஜ பெருமாள் கோயில்

## அமைவிடம்

கடல் மட்டத்திலிருந்து சுமார் 31.57 மீட்டர் உயரத்தில், என்ற புவியியல் ஆள்கூறுகள் கொண்டு புதுச்சேரியில் இக்கோயில் அமைந்துள்ளது.
# புதுச்சேரி வரதராஜ பெருமாள் கோயில்

## பிற சன்னதிகள்

வரதராஜ பெருமாள் சன்னதியுடன் பெருந்தேவி தாயார், ஆதிமூர்த்தி நரசிம்மர் (மரத்தால் ஆனவர்), இராமர், சீதை, இலட்சுமணன், அனுமன், நவநீத கிருஷ்ணர், சந்தான கோபாலர், வேணுகோபாலர், சுந்தர ஆஞ்சநேயர் ஆகியோரது சன்னதிகளும் இக்கோயிலில் காணப்படுகின்றன.
# புதுச்சேரி வரதராஜ பெருமாள் கோயில்

## சிறப்பம்சங்கள்

திருமால் தெய்வத்தின் 108 திருவுருவங்களைக் காட்டும் கண்ணாடி அறை ஒன்று இக்கோயிலில் அமைக்கப்பட்டிருப்பது இக்கோயிலின் சிறப்பம்சமாகும்.  
இக்கோயிலில் உள்ள சந்திரபுஷ்கரிணி தீர்த்தத்தில் 82 ஊற்றுக் கண்களும், 12 கிணறுகளும் உள்ளன. இங்கு ஆறு கலப்பதால், நீர் தானாகவே ஊறிக் கொள்ளும். மேலும், அப்ரகம் என்ற கந்தக அமிலம் இங்குள்ள தீர்த்தத் தண்ணீரில் காணப்படுவதால், அது பச்சை நிறத்தில் காட்சியளிக்கிறது. இது விஞ்ஞான ரீதியாக மருத்துவக் குணம் கொண்டதாக நிரூபிக்கப்பட்டுள்ளது.
# புதுச்சேரி வரதராஜ பெருமாள் கோயில்

## சிறப்புத்_திருவிழாக்கள்

வைகுண்ட ஏகாதசி, பவித்திர உற்சவம், இராம நவமி, கோதண்டராமர் தெப்போற்சவம், நவராத்திரி, மாசி மகம், பங்குனி உத்திரம் மற்றும் புரட்டாசி மாத அனைத்து சனிக்கிழமைகளும் இக்கோயிலில் சிறப்பாகக் கொண்டாடப்படுகின்றன.
# மார்க்கா ஆறு

**மார்க்கா ஆறு** (*Markha River*) இந்தியாவில் இலடாகு பகுதியில் ஓடும் ஓர் ஆறு ஆகும். இது ஜான்சுகார் ஆற்றின் துணை ஆறாகும். இது லாங்டாங் சூ மற்றும் நிமாலிங் சூ சந்திப்பில் தொடங்குகிறது. ஆற்றுப் பள்ளத்தாக்கை ஒட்டியுள்ள கிராமங்களில் ஸ்கியு (ஸ்கியு) மார்க்கா, உம்லுங் மற்றும் காங்கர் ஆகியவை அடங்கும். மார்க்கா ஆற்றுப் பகுதியில் ஹெமிஸ் தேசியப் பூங்கா அமைந்துள்ளது.  
இலடாக் மிகவும் பிரபலமான மலையேற்றப் பாதைகளில் ஒன்றான மார்க்கா பள்ளத்தாக்கு, மேற்கில் ஸ்பிடுக்கிற்கு அருகிலுள்ள கந்தா லா கணவாயிலிருந்து அணுகக்கூடியது. இது பொதுவாக மலையேற்றத்தின் தொடக்க இடமாகும். கெமிசுக்கு அருகிலுள்ள கோங்மாரு லா கணவாயில் மலையேற்றம் வழக்கமாக முடிவடைகிறது. மார்க்கா பள்ளத்தாக்கு மலையேற்றப் பாதையில் உள்ள கிராமங்கள் உரும்பாக், சிங்கோ, ஸ்கையு, சாரா, மார்க்கா மற்றும் கங்கர் ஆகும்.  
பள்ளத்தாக்கின் உச்சியை நோக்கினால் 6,400 மீட்டர் உயரமுள்ள (21,000 ) காங் யாட்ஸே மலையைக் காணலாம். மார்க்கா ஆறு ஸ்டோக் மலைத்தொடரின் தெற்கே செல்கிறது. இதில் 6,153 மீட்டர் உயரமுள்ள (20,187 ) ஸ்டோக் காங்க்ரி மலை உள்ளது.
# மார்க்கா ஆறு

## மக்கள்தொகை

நாடோடி குடும்பங்கள் இந்தப் பள்ளத்தாக்கில் தங்கள் கவரிமாவினை மேய்த்து வருகின்றனர்.
# மார்க்கா ஆறு

## சுற்றுலா

பல சிறிய மடாலயங்கள் இப்பகுதியில் உள்ளன. இவற்றில் டெச்சா மடாலயம் மார்க்கா பள்ளத்தாக்கில் உள்ள மிக முக்கியமான புத்த மடாலயம் ஆகும்.  
-
# நரம்புமண்டலவுயிரியல் ஆராய்ச்சி மையம்

**நரம்புமண்டலவுயிரியல் ஆராய்ச்சி மையம்** (*Neurobiology Research Centre*) இந்தியாவின் கர்நாடக மாநிலம் பெங்களூரில் உள்ள தேசிய மனநலம் மற்றும் நரம்பியல் அறிவியல் நிறுவன வளாகத்தில் உள்ள ஒரு சிறப்பு ஆராய்ச்சி மையமாகும். நரம்பியல் துறையின் முன்னணி பகுதிகளில் மொழிபெயர்ப்பு ஆராய்ச்சி மற்றும் அதிநவீன தொழில்நுட்பத்தை மேம்படுத்துவதற்கான உள்கட்டமைப்பை இந்த மையம் வழங்குகிறது நரம்புமண்டலவுயிரியல் ஆராய்ச்சி மையத்தில் பதினான்கு ஆராய்ச்சி ஆய்வகங்களும் நான்கு மத்திய வசதிகளும் உள்ளன. இவற்றில் **மனித மூளை அருங்காட்சியகமும்** அடங்கும், இந்தியாவில் உள்ள ஒரே வகையான அருங்காட்சியகங்களில் இதுவும் ஒன்றாகும்.
# நரம்புமண்டலவுயிரியல் ஆராய்ச்சி மையம்

## உள்கட்டமைப்பு வசதிகள்

**மனநலம் மற்றும் நரம்பியல் அறிவியலில் புதுமைகளுக்கான மேம்பட்ட ஆராய்ச்சி மையம்**  
| மில்லிபூர் நீர் சுத்திகரிப்பு அமைப்பு, திரவ நைட்ரஜன் மற்றும் கழிவு அகற்றலுக்கான மத்திய வசதி | } |
| --- | --- |
# நரம்புமண்டலவுயிரியல் ஆராய்ச்சி மையம்

## உள்கட்டமைப்பு வசதிகள்

### ஆய்வகங்கள்

- மேம்பட்ட ஓட்டம் செல்லளவியல் ஆய்வகம்
- உயிர் தகவலியல் மற்றும் புரதவியல் ஆய்வகம்
- செல் வளர்ப்பு மற்றும் வேர் செல் உயிரியல் ஆய்வகம்
- மூளை மற்றும் மனத்திற்கான மையம்
- மின் உடலியங்கியல் ஆய்வகம்
- இசை அறிவாற்றல் ஆய்வகம்
- வளர்சிதை மாற்ற ஆய்வகம்
- பல்முறை மூளை பட பகுப்பாய்வு ஆய்வகம்
- மூலக்கூறு உயிரியல் ஆய்வகங்கள்-தொடர்பு கொள்ளக்கூடிய மற்றும் தொடர்பு கொள்ளாதவை
- மூலக்கூறு மரபியல் ஆய்வகம்
- நரம்பியல் ஆய்வகம்
- நரம்பியல் நச்சியல் ஆய்வகம்
- நரம்பியல்-புற்றுநோயியல் ஆய்வகம்
- ஒளியியல் படமாக்கல் மற்றும் மின் உடலியங்கியல் ஆய்வகம்
- மொழிபெயர்ப்பு மனநல ஆய்வகம்
# பென்சீன்சல்போனிக் அமிலம்

**பென்சீன்சல்போனிக் அமிலம்** (*Benzenesulfonic acid*) என்பது C<sub>6</sub>H<sub>6</sub>O<sub>3</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதனுடைய இணை காரம் பென்சீன்சல்போனேட்டு என்பதாகும். இது ஓர் எளிமையான அரோமாட்டிக் சல்போனிக் அமிலமாகும். நீர் மற்றும் எத்தனாலில் கரையும். பென்சீனில் சிறிதளவு கரையும். டை எத்தில் ஈதர் போன்ற முனைவற்ற கரைப்பான்களில் கரையாது. வெண்மையான மெழுகுப் படிகங்கள் அல்லது வெண்மையான ஈரமுறிஞ்சும் தகட்டுப் படிகங்களாக உருவாகிறது. பெரும்பாலும் கார உலோக உப்புகளின் வடிவத்தில் சேமிக்கப்படுகிறது. இதன் நீரிய கரைசல் அதிக அமிலத்தன்மை கொண்டது.
# பென்சீன்சல்போனிக் அமிலம்

## தயாரிப்பு

செறிவூட்டப்பட்ட கந்தக அமிலத்தைப் பயன்படுத்தி பென்சீனை சல்போனேற்றம் செய்து பென்சீன்சல்போனிக் அமிலம் தயாரிக்கப்படுகிறது:  
:  
இந்த மாற்றம் அரோமாட்டிக் சல்போனேற்றத்தை விளக்குகிறது, இவ்வினை தொழில்துறை கரிம வேதியியலில் மிக முக்கியமான வினைகளில் ஒன்றாக கருதப்படுகிறது.
# பென்சீன்சல்போனிக் அமிலம்

## வினைகள்

பென்சீன்சல்போனிக் அமிலம் மற்ற அரோமாட்டிக் சல்போனிக் அமிலங்களின் பொதுவான வினைகளை வெளிப்படுத்துகிறது. அவற்றைப் போலவே சல்போனமைடுகள், சல்போனைல் குளோரைடுகள் மற்றும் எசுத்தர்களாக உருவாகிறது. 220 °செல்சியசு வெப்பநிலைக்கு மேல் சல்போனேற்றம் தலைகீழாக மாறுகிறது. பாசுபரசு பெண்டாக்சைடுடன் ஈடுபடும் நீரிழப்பு வினையில் பென்சீன்சல்போனிக் அமில நீரிலி ((C<sub>6</sub>H<sub>5</sub>SO<sub>2</sub>)<sub>2</sub>O) உருவாகிறது. தொடர்புடைய பென்சீன்சல்போனைல் குளோரைடுக்கு (C<sub>6</sub>H<sub>5</sub>SO<sub>2</sub>Cl) பாசுபரசு பெண்டாகுளோரைடுடன் சேர்த்து வினை நிகழ்த்தப்படுகிறது.  
பென்சீன்சல்போனிக் அமிலம் ஒரு வலுவான அமிலமாகும், இது தண்ணீரில் கிட்டத்தட்ட முழுமையாக பிரிகையடைகிறது.  
பென்சீன்சல்போனிக் அமிலமும் தொடர்புடைய சேர்மங்களும் 200 °செல்சியசு வெப்பநிலைக்கு அருகில் தண்ணீரில் சூடாக்கப்படும் போது நீராற்பகுத்தலுக்கு உட்படுகின்றன. சல்போன்நீக்க வினையின் வெப்பநிலையானது சல்போனேற்றத்துடன் இடைத் தொடர்பு கொண்டுள்ளது.:  
பலவகையான மருந்துகள் பென்சீன்சல்போனேட்டு உப்புகளாகத் தயாரிக்கப்படுகின்றன. இவை பெசிலேட்டுகள் என்ற பெயரால் அழைக்கப்படுகின்றன.
# செமாங் மக்கள்

**செமாங்** அல்லது **செமாங் மக்கள்**; **மானி மக்கள்** (ஆங்கிலம்: *Semang people*; மலாய்: *Orang Semang*) என்பவர்கள் மலாய் தீபகற்பத்தின் நெகிரிட்டோ இனக்குழுவைச் சார்ந்த பழங்குடி மக்கள் ஆவார்கள். பொதுவாக இவர்கள் செமாங் என்றே மலேசியாவில் அழைக்கப் படுகிறார்கள்.  
இவர்களில் பெரும்பாலோர் தீபகற்ப மலேசியாவின் வட எல்லைப் பகுதி மாநிலங்களான பேராக், பகாங், கிளாந்தான் மற்றும் கெடா மாநிலங்களில் வாழ்கின்றனர். செமாங் மக்கள் குழுவில் 6 துணை மக்கள் குழுக்கள் உள்ளன.  
தென்கிழக்கு ஆசியாவின் வெவ்வேறு இனக்குழுக்களில் செமாங் மக்களும் ஒரு பிரிவினர் ஆகும். இவர்கள் கருமையான தோல் மற்றும் தடித்த உடல் அமைப்பைக் கொண்டவர்கள். அவற்றின் அடிப்படையில், இவர்களைச் சில வேளைகளில் நெகிரிட்டோ என்றும் பொதுவாகக் குறிப்பிடப்படுகிறார்கள்.
# செமாங் மக்கள்

## மலேசியப் பழங்குடியினர்

மலேசியப் பழங்குடியினர் (மலாய்: *Orang Asli*) என்பவர்கள், தீபகற்ப மலேசியாவின் பூர்வீகக் குடியினர். பொதுவாக, இவர்களை ஒராங் அஸ்லி என்று அழைக்கின்றனர். தீபகற்ப மலேசியாவில் 18 பிரிவுகளாக இருந்தனர். மொழி, கலாசார அடிப்படையில் மூன்று பெரும் பிரிவுகளாக மலேசிய அரசாங்கம் பிரித்துள்ளது.  
1. **செமாங் மக்கள்** *(Semang)* அல்லது *(Negrito)*
1. **செனோய் மக்கள்** *(Senoi)* அல்லது *(Sakai)*
1. **மலாய மூதாதையர்** *(Proto-Malay)* அல்லது *(Aboriginal Malay)*  
- செமாங் மக்கள் - இவர்கள் நெகிரிட்டோ என்று அழைக்கப்படுவதும் உண்டு. தீபகற்ப மலேசியாவின் வட எல்லைப் பகுதிகளில் வாழ்கின்றனர்.
- செனோய் இனத்தவர் தீபகற்ப மலேசியாவின் மத்தியப் பகுதியில் வாழ்கின்றனர்.
- புரோட்டோ மலாய் எனும் மலாய மூதாதையர் அல்லது மலாய்ப் பூர்வக் குடியினர் தீபகற்பத்தின் தென்பகுதியில் வாழ்கின்றனர்
# செமாங் மக்கள்

## மலேசியப் பழங்குடியினர்

### செமாங் மக்கள் குடிபெயர்வு

அந்தப் பிரிவுகளில் செமாங் மக்கள் என்பவர்கள் ஒரு பிரிவினராகும். இவர்கள் நெகிரிட்டோ இனக்குழுவின் கீழ் வருகிறார்கள். செமாங் மக்கள் 3-ஆம் நூற்றாண்டுக்கு முன்னரே மலாய் தீபகற்பத்தில் குடிபெயர்ந்ததாகப் பதிவுகள் உள்ளன. இவர்கள் இனவியல் ரீதியாக நாடோடி வேட்டைக்காரர்கள் என்றும் அறியப்படுகிறார்கள்.
# செமாங் மக்கள்

## செமாங் மக்களின் தனிமை வாழ்க்கை

பழங்குடி குழுக்களில் பல குழுக்கள் வேட்டையாடுதலையும்; காடுகளில் உணவு சேகரிப்பதையுமே அவர்களின் அன்றாட வழக்கமாகக் கொண்டுள்ளனர். உடல்சார் மானிடவியல் அடிப்படையில் அந்தக் குழுக்களுடன் செமாங் மக்களும் ஒன்றாக இணைக்கப்பட்டுள்ளனர். ஆனால், செமாங் மக்கள் சற்றே மாறுபட்டவர்கள். வரலாற்று ரீதியாக செமாங் மக்கள் உள்ளூர் மக்களுடன் வணிகம் அல்லது பண்டமாற்று வணிகம் செய்வதையே விரும்புகின்றனர்.  
செமாங் மக்களில் சிலர் மட்டும், ஆயிரம் ஆண்டுகளுக்கும் மேலாக, அடர்ந்த காடுகளில் தனிமை வாழ்க்கையில் வாழ்ந்துள்ளனர். மற்ற செமாங் மக்களில் பலர், அடிமைத்தனத்தின் கொடுமைகளுக்குள் உட்படுத்தப்பட்டனர்; அல்லது தென்கிழக்கு ஆசியாவின் குறுநில ஆட்சியாளர்களுக்குப் பாதுகாப்பு பணம் வழங்க வேண்டிய வன்முறைக்குள் தள்ளப்பட்டனர்.
# செமாங் மக்கள்

## செமாங் மக்களின் தனிமை வாழ்க்கை

### சக்காய் இழிவுச் சொல்

மலேசியாவில், வேட்டையாடுபவர்களைக் குறிக்க செமாங் *(Orang Semang)* எனும் சொல் பயன்படுத்தப்படுகிறது. சில வேளைகளில் நெகிரிட்டோ எனும் சொல்லும் பயன்படுத்தப்படுகிறது.  
கடந்த காலத்தில், தீபகற்ப மலேசியாவின் கிழக்குப் பகுதியில் வாழ்ந்த செமாங் மக்கள் பங்கான் (*Pangan)* என்று அழைக்கப்பட்டனர். தாய்லாந்தில் சக்காய் என்று குறிப்பிடப்படுகிறது. இருப்பினும் இந்தச் சொல் மலேசியாவில் இழிவானதாகக் கருதப்படுகிறது.  
தீபகற்ப மலேசியாவில் காடுகளில் வேட்டையாடும் பழங்குடி மக்கள் ஓராங் அஸ்லி *(Orang Asli)* என்று கருதப்படுகிறார்கள். ஓராங் அஸ்லி மக்களில் மூன்று குழுக்கள் உள்ளன. அந்தக் குழுக்களில் செமாங் மக்கள் குழுவும் *(Semang / Negrito)* ஒன்றாகும். மற்ற இரண்டு குழுக்கள் செனோய் மக்கள் *(Senoi / Sakai);* மற்றும் மலாய மூதாதையர் *(Proto-Malay / Aboriginal Malay).*
# செமாங் மக்கள்

## செமாங் மக்களின் தனிமை வாழ்க்கை

### துணைக் குழுக்கள்

செமாங் குழுவில் ஆறு துணைக் குழுக்கள் உள்ளன:  
1. கென்சியூ மக்கள் - *(Kensiu people)*
1. கிந்தாக் மக்கள் - *(Kintaq people)*
1. லானோ மக்கள் - *(Lanoh people)*
1. ஜெகாய் மக்கள் - *(Jahai people)*
1. மென்டிரிக் மக்கள் - *(Mendriq people)*
1. பாத்தேக் மக்கள் - *(Batek people)*  
மலேசிய அரசாங்கம், ஒராங் அஸ்லி பழங்குடி மக்களைப் பரந்த மலேசியச் சமுதாயத்தில் ஒருங்கிணைக்கும் பொறுப்பில் தீவிரமாகக் கவனம் செலுத்துகிறது. அதற்கென ஒராங் அஸ்லி மேம்பாட்டுத் துறை எனும் ஓர் அமைப்பை (ஆங்கிலம்: *Department of Orang Asli Development* (மலாய்: *Jabatan Kemajuan Orang Asli,* **JAKOA**) உருவாக்கிச் செயல்படுத்தி வருகிறது.
# செமாங் மக்கள்

## செமாங் மக்கள் தொகை

மலேசியா விடுதலை பெற்ற பிறகு செமாங் மக்களின் மக்கள் தொகை:-  
| ஆண்டு | 1960 | 1965 | 2003 |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| கென்சியூ மக்கள் | 126 | 76 | 98 | 101 | 130 | 224 | 254 | 232 | 280 |  |
| கிந்தாக் மக்கள் | 256 | 76 | 122 | 103 | 103 | 235 | 150 | 157 | 234 |  |
| லானோ மக்கள் | 142 | 142 | 264 | 302 | 224 | 359 | 173 | 350 | 390 |  |
| ஜெகாய் மக்கள் | 621 | 546 | 702 | 769 | 740 | 1,049 | 1,244 | 1,843 | 2,326 |  |
| மெண்டிரிக் மக்கள் | 106 | 94 | 118 | 121 | 144 | 145 | 167 | 164 | 253 |  |
| பாத்தேக் மக்கள் | 530 | 339 | 501 | 585 | 720 | 960 | 1,519 | 1,255 | 1,359 |  |
| **மொத்தம்** | **1,781** | **1,273** | **1,805** | **1,981** | **2,061** | **2,972** | **3,507** | **4,001** | **4,842** | } |
# செமாங் மக்கள்

## செமாங் மக்கள் தொகை

### செமாங் துணைக்குழுக்கள்

மாநிலங்கள் வாரியாக தீபகற்ப மலேசியாவின் பழங்குடி துணைக்குழுக்களின் விவரங்கள் (1996):-
# குரோல் செயல்முறை

**குரோல் செயல்முறை** (*Kroll process*) என்பது டைட்டானியம் டெட்ராக்ளோரைடிலிருந்து உலோக டைட்டானியத்தை உற்பத்தி செய்யப் பயன்படுத்தப்படும் ஒரு உயர்வெப்ப உலோகவியல் தொழில்துறை செயல்முறையாகும். 2001 ஆம் ஆண்டு நிலவரப்படி, வில்லியம் ஜஸ்டின் குரோலின் செயல்முறையானது கிட்டத்தட்ட அனைத்து வணிக தயாரிப்புகளுக்கும் ஹண்டர் செயல்முறையை இடம் பெயரச் செய்தது.
# குரோல் செயல்முறை

## செயல்முறை

குரோல் செயல்முறையில், தைட்டானியம் டெட்ராக்ளோரைடு திரவ மெக்னீசியத்தால் ஒடுக்கப்பட்டு டைட்டானிய உலோகம் உருவாகிறது.  
: <chem>{TiCl4} + 2{Mg} ->[825~^{\circ}\mathrm{C}]{Ti} + 2{MgCl2}</chem>  
இந்த ஒடுக்க வினையானது துருவேறா எஃகு வாலையில் 800-850 ° செல்சியசு வெப்பநிலையில் நடத்தப்படுகிறது. TiCl<sub>4</sub> -இன் பகுதி குறைப்பு காரணமாக குளோரைடுகளான TiCl<sub>2</sub> மற்றும் TiCl<sub>3</sub> ஆகியவை உருவாக இடம் கொடுக்கிறது. MgCl ஐ மீண்டும் மெக்னீசியமாக சுத்திகரிப்பு செய்யப்பட்டு பெற முடியும்.
# குரோல் செயல்முறை

## செயல்முறை

### உடனடிச் செயல்முறைகள்

இச்செயல்முறையின் விளைவாக கிடைக்கப்பெறும் நுண்ணிய உலோக தைட்டானியம் புரையானது கசிவு அல்லது வெற்றிட வடிகட்டுதல் மூலம் சுத்திகரிக்கப்படுகிறது. புரையானது நசுக்கப்பட்டு, நுகரப்படக்கூடிய கார்பன் மின்முனை வெற்றிட வளைவு உலையில் உருக்கப்படுவதற்கு முன்பு அழுத்தப்படுகிறது, "பளபளப்பான உலோகம் வெளியேற்றப்படுவதைத் தவிர்ப்பதற்கு போதுமான அழுத்தத்தின் தூய்மையான ஆர்கான் மூலம் மீண்டும் நிரப்பப்படுகிறது". உருகிய உலோக வார்ப்புக் கட்டியானது வெற்றிடத்தின் கீழ் திண்மமாக்க அனுமதிக்கப்படுகிறது. இத்தோடு சேர்ந்துள்ள வேறு பொருள்களை அகற்றுவதற்கும் சீரான தன்மையை உறுதி செய்வதற்கும் இது பெரும்பாலும் மீண்டும் மீண்டும் உருக்கப்படுகிறது. இந்த உருக்குதல் படிநிலைகள் உற்பத்தியின் விலையை அதிகரிக்கின்றன. டைட்டானியம் துருப்பிடிக்காத எஃகினை விட ஆறு மடங்கு அதிக விலை கொண்டது என்று 2023 ஆம் ஆண்டில் பாட்டர் குறிப்பிட்டார். "டைட்டானியத்தைக் கையாள்வது அடிப்படையில் கடினமானதும் மற்றும் அதிக செலவினை ஏற்படுத்தக்கூடியதாகவும் இருந்தது. தைட்டானிய உலோக வார்ப்புக் கட்டிகள் மற்றும் தாள்களாக மாற்றுவது இவ்வுலோகத் துகள்களின் வினைத்திறன் காரணமாக ஒரு சவாலானதாக இருந்தது.
# குரோல் செயல்முறை

## வரலாறு மற்றும் அதன் பின் நிகழ்ந்த முன்னேற்றங்கள்

தைட்டானியம் உலோக உற்பத்தி தொடர்பாக 1887 ஆம் ஆண்டில் நில்சன் மற்றும் பெட்டர்சன் சோடியத்தைப் பயன்படுத்தி மேற்கொண்ட ஒரு முறையிலிருந்து தொடங்கி, ஒரு அறிக்கையுடன் தொடங்கி, இது உகந்த அளவுடையதாக மாற்றப்பட்ட அன்டர் செயல்முறை என்பது வரை பல முறைகள் இருந்தன. இந்தச் செயல்பாட்டில் (1990 களில் வணிக ரீதியாக நிறுவப்பட்டது) TiCl<sub>4</sub> சோடியம் மூலம் உலோகமாக ஒடுக்கப்படுகிறது.  
1920களில் பிலிப்ஸ் என். வி. யில் பணிபுரிந்த ஆன்டன் எட்வர்ட் வான் ஆர்கல், டைட்டானியம் டெட்ரையோடைடின் வெப்ப சிதைவு மிகவும் தூய்மையான டைட்டானியத்தை தருகிறது என்று விவரித்தார்.  
டைட்டானியம் டெட்ராக்ளோரைடு அதிக வெப்பநிலையில் ஹைட்ரஜனுடன் ஒடுக்கப்பட்டு வெப்ப முறையில் சுத்தமான உலோகமாக பதப்படுத்தக்கூடிய ஹைட்ரைடுகளைத் தருகிறது.  
இந்த மூன்று யோசனைகளின் பின்னணியுடன், லக்சம்பர்க்கில் உள்ள கிரோல் டைட்டானியம் டெட்ராக்ளோரைடைக் குறைப்பதற்கான புதிய குறைப்பான்கள் மற்றும் புதிய கருவிகள் இரண்டையும் உருவாக்கினார். நீர் மற்றும் பிற உலோக ஆக்சைடுகளின் எச்ச அளவுகளுக்கு ஏற்ப இந்த உலோகத்தின் அதிக வினைத்திறன் சவால்களை முன்வைத்தது. கால்சியத்தைக் குறைப்பானாகப் பயன்படுத்தியதன் மூலம் குறிப்பிடத்தக்க வெற்றி கிடைத்தது, ஆனால் இதன் விளைவாக கிடைக்கப்பெறும் கலவையில் குறிப்பிடத்தக்க ஆக்சைடு அசுத்தங்கள் சேர்ந்திருந்தன. 1000° செல்சியசில் மெக்னீசியத்தை மாலிப்டினம் உலையில் பயன்படுத்தி பெரும் வெற்றியைப் பெற்றதாக ஒட்டாவாவில் உள்ள மின்வேதியியல் கழகத்திற்கு கிரோல் அறிவித்தார். கிரோலின் டைட்டானியம் அதன் உயர் தூய்மையை பிரதிபலிக்கும் வகையில் மிகவும் நெகிழ்வுத் தன்மை உடையதாக இருந்தது.  
அன்டர் செயல்முறையை கிரோல் செயல்முறை இடம்பெயரச் செய்து, டைட்டானியம் உலோக உற்பத்திக்கான மேலாதிக்க தொழில்நுட்பமாகத் தொடர்கிறது.  
அமெரிக்காவிற்குச் சென்ற பிறகு, ஆல்பெனி ஆராய்ச்சி மையத்தில் கிரோல் சிர்கோனியம் உற்பத்திக்கானதாக தனது முறையை உருவாக்கினார்.
# சிங்கோலி, மத்தியப் பிரதேசம்

**சிங்கோலி** (*Singoli*) இந்திய மாநிலமான மத்தியப் பிரதேசத்தில் உள்ள நீமச்சு மாவட்டத்தில் உள்ள ஒரு வட்டம் மற்றும் நகரப் பஞ்சாயத்து ஆகும்.
# சிங்கோலி, மத்தியப் பிரதேசம்

## புவியியல்

சிங்கோலி கிராமம் 24°58′ வ 75°18′ கி என்ற அடையாள ஆள்கூறுகளில் கடல் மட்டத்திலிருந்து சராசரியாக 363 மீட்டர் (1,190 அடி) உயரத்தில் உள்ளது. சிங்கோலி கிராமம் மத்தியப் பிரதேசம் மற்றும் இராசத்தான் எல்லையில் அமைந்துள்ளது.
# சிங்கோலி, மத்தியப் பிரதேசம்

## வரலாறு

1336 ஆம் ஆண்டில் மேவார் அம்மிர் சிங்கின் இராசபுத்திர இராணாவுக்கும் துக்ளக் இராணுவத்திற்கும் இடையே சிங்கோலி என்ற இடத்தில் போர் நடந்தது. இதில் அம்மிர் சிங் துக்ளக் இராணுவத்தை தோற்கடித்து முகமது பின் துக்ளக்கை சிறைபிடித்தார்.
# சிங்கோலி, மத்தியப் பிரதேசம்

## மக்கள் தொகை

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சிங்கோலியின் மக்கள் தொகை 8,307 ஆக இருந்தது, ஆனால் இப்போது அந்த எண்ணிக்கையை விட அதிகமாக உள்ளது.[3] மக்கள் தொகையில் ஆண்கள் 51% ஆகவும், பெண்கள் 49% ஆகவும் உள்ளனர். சிங்கோலியின் சராசரி கல்வியறிவு விகிதம் 65% ஆகும், இது தேசிய சராசரியான 59.5% என்பதை விட அதிகமாகும் . கல்வியறிவில் ஆண்களின் கல்வியறிவு 76% ஆகவும், பெண்களின் கல்வியறிவு 53% ஆகவும் உள்ளது. சிங்கோலியில் உள்ள மக்கள் தொகையில் 15% பேர் 6 வயதிற்குட்பட்டவர்களாவர்.
# சிங்கோலி, மத்தியப் பிரதேசம்

## கல்வி

சிங்கோலியில் இந்தியில் பெயரிடப்பட்ட அரசு ஆண்கள் மற்றும் பெண்கள் மேல்நிலைப் பள்ளி என ஒன்றும் சரசுவதி சிசு மந்திர் என்ற ஒன்றுமாக இரண்டு மேல்நிலைப் பள்ளிகள் உள்ளன.
# மகராஜ்கஞ்ச் மக்களவைத் தொகுதி

**மகராஜ்கஞ்ச் மக்களவைத் தொகுதி** (*Maharajganj, Uttar Pradesh Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.பீகாரிலும் இதே பெயரில் ஒரு தொகுதி உள்ளது.
# மகராஜ்கஞ்ச் மக்களவைத் தொகுதி

## சட்டமன்றத் தொகுதிகள்

தற்போது, மகராஜ்கஞ்ச் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:
| 315 | பரெண்டா | மஹாராஜ்கஞ்ச் | வீரேந்திர சவுத்ரி | இந்திய தேசிய காங்கிரசு |
| --- | --- | --- | --- | --- |
| 316 | நௌடன்வா | ரிஷி திரிபாதி | நிசாத் கட்சி |  |
| 317 | சிச்வா | பிரேம் சாகர் படேல் | பாரதிய ஜனதா கட்சி |  |
| 318 | மகாராஜ்கஞ்ச் (ப.இ.) | ஜெய் மங்கள் கனோஜியா | பாரதிய ஜனதா கட்சி |  |
| 319 | பனியாரா | ஞானேந்திரா சிங் | பாரதிய ஜனதா கட்சி | } |
# மகராஜ்கஞ்ச் மக்களவைத் தொகுதி

## நாடாளுமன்ற உறுப்பினர்கள்

| 1952 | சிபன் லால் சக்சேனா | சுயேச்சை |
| --- | --- | --- |
| 1957 |  |  |
| 1962 | மகாதேவ் பிரசாத் | இந்திய தேசிய காங்கிரசு |
| 1967 |  |  |
| 1971 | சிபன் லால் சக்சேனா | சுயேச்சை |
| 1977 | ஜனதா கட்சி |  |
| 1980 | அசுபாக் உசைன் அன்சாரி | இந்திய தேசிய காங்கிரசு |
| 1984 | ஜிதேந்தர் சிங் | இந்திய தேசிய காங்கிரசு |
| 1989 | அர்சவர்தன் | ஜனதா தளம் |
| 1991 | பங்கஜ் சௌத்திரி | பாரதிய ஜனதா கட்சி |
| 1996 |  |  |
| 1998 |  |  |
| 1999 | குன்வர் அகிலேசு சிங் | சமாஜ்வாதி கட்சி |
| 2004 | பங்கஜ் சௌத்திரி | பாரதிய ஜனதா கட்சி |
| 2009 | அர்சவர்தன் | இந்திய தேசிய காங்கிரசு |
| 2014 | பங்கஜ் சௌத்திரி | பாரதிய ஜனதா கட்சி |
| 2019 |  |  |
| 2024 | } |  |
# லானோ மக்கள்

**லானோ** அல்லது **லானோ மக்கள்** (ஆங்கிலம்: *Lanoh people*; மலாய்: *Orang Lanoh*) என்பவர்கள் செமாங் மக்கள் இனக்குழுவில் ஒராங் அஸ்லி (அசல் மக்கள்) என மலேசிய அரசாங்கத்தால் வகைப்படுத்தப்பட்ட குழுவினர் ஆவார்கள். இவர்கள் சபுன் *(Sabub'n)* அல்லது லானோ *(Lano)* என்றும் அழைக்கப்படுகின்றனர்.  
அவர்களில் பெரும்பாலோர் தீபகற்ப மலேசியாவின் வட எல்லைப் பகுதிகளிலும் பேராக், மற்றும் கெடா மாநிலங்களில் வாழ்கின்றனர். இவர்களின் எண்ணிக்கை 390 ஆகும்.
# லானோ மக்கள்

## பொது

பேராக்கில் உள்ள கிரிக் மற்றும் லெங்கோங்கில் உள்ள லானோ சமூகத்தினர் தங்களை மெனிக் செம்னாம் (ஆங்கிலம்: *Menik Semnam; Semnam people;* மலாய் மொழி: *Orang Semnam*) என்று அடையாளப்படுத்திக் கொள்வார்கள். மெனிக் செம்னாம் என்றால் செம்னாம் மக்கள் என்று பொருள்படும். செம்னாம் என்பது முன்பு காலத்தில் செம்னாம் ஆற்றுப் பகுதிகளில் வாழ்ந்த லானோ மக்களைக் குறிக்கிறது.  
அதே வேளையில் பேராக் மாநிலத்தின் வடக்குப் பகுதியில் உள்ள மலாய் சமூகத்தினர் லானோ மக்களை சக்காய் ஜெராம் *(Sakai Jeram)* என்று குறிப்பிடுகிறார்கள்.